**MINISTERSTVO VNÚTRA SLOVENSKEJ REPUBLIKY**

OKRESNé riaditeľstvo policajného zboru

V NOVÝCH ZÁMKOCH

Bratov Baldigarovcov č. 7, 940 01 Nové Zámky

## Podľa rozdeľovníka

##

Váš list číslo/zo dňa Naše číslo Vybavuje Nové Zámky

 ORPZ-NZ-VO2-2025/00039-020 por.Mgr. Zuzana Košťálová/3130 03.07.2025

Vec

Informácia občanom

 Okresné riaditeľstvo Policajného zboru v Nových Zámkoch sa chce z dôvodu vykonávania prevencie prostredníctvom tohto článku prihovoriť všetkým účastníkom cestnej premávky, aby dodržiavali pravidlá ustanovené zákonom. Účastník cestnej premávky je povinný správať sa disciplinovane a ohľaduplne tak, aby neohrozil bezpečnosť alebo plynulosť cestnej premávky. Účastníkom cestnej premávky sa rozumie osoba, ktorá sa priamo zúčastňuje cestnej premávky. Takýmito osobami je napríklad aj chodec, cyklista a kolobežkár. Vhľadom na uvedené chce Okresné riaditeľstvo Policajného zboru v Nových Zámkoch upozorniť na dodržiavanie pravidiel jazdy na kolobežkách. Na jednomiestnej kolobežke je jazda viacerých osôb zakázaná. Platí to aj pre deti alebo rodičov s deťmi. Počas jazdy na kolobežke sa nesmie:

* Ohroziť a obmedziť pohyb chodcov, pokiaľ sa jazdí na chodníku,
* Nesmie sa viesť pes ani iné zviera,
* Nesmú sa voziť predmety, ktoré by sťažovali vedenie kolobežky, či ohrozovali iných účastníkov cestnej premávky,
* Je zakázané používať mobilný telefón, alebo akékoľvek iné zariadenia počas jazdy na kolobežke,
* Ak idú s kolobežkou viacerí, môžu jazdiť len v rade jednotlivo za sebou
* Počas jazdy na kolobežke si povinný oboma rukami držať riadidlá kolobežky, pokiaľ nedávaš znamenie o zmene smeru jazdy,
* Na kolobežke môžeš jazdť po pravej strane chodníka, cestičky pre chodcov, či priechodu pre chodcov, avšak nesmieš prekročiť rýchlosť chôdze,
* Parkovať ju môžeš na chodníku, pokiaľ je pre chodcov zachovaný voľný priestor aspoň 1,5 metra.

Pre vodiča elektrickej kolobežky platia všetky predchádzajúce pravidlá avšak ak máš menej ako 15 rokov, môžeš ju viesť len po chodníku, cestičke pre cyklistov, na poľnej a lesnej ceste a v obytnej zóne. Po ceste smieš jazdiť s elektrickou kolobežkou len v prípade, ak máš viac ako 15 rokov. Na kolobežke jazdi vždy ohľaduplne, dostatočne predvídaj a rešpektuj svoje okolie a nezabudni: používaním prilby, chráničov, reflexných prvkov a osvetlením kolobežky môžeš výrazne zvýšiť svoju bezpečnosť v cestnej premávke.

 pplk. Mgr. Peter Gábriš

 riaditeľ

 okresného riaditeľstva PZ

Rozdeľovník k číslu ORPZ-NZ-VO2-2025/00039-020

1. Castrum Novum
2. NZ TV